জেলা বিচারকদের বেতন দিতে গেলেই টাকা নেই, রাজ্যকে সুপ্রিম ভর্ৎসনা

নয়াদিল্লি: ‘ফ্রিবি’ বা মানুষকে বিনাশ্রমে অর্থ উপহার দেওয়ার জন্য রাজ্যের (State Government) হাতে পর্যাপ্ত অর্থ থাকে। কিন্তু বিচারকদের পাওনা মেটাতে গেলেই অর্থ সংকট দেখা দেয়। কটাক্ষ সুপ্রিম কোর্টের (Supreme Court)।

শীর্ষ আদালত তীব্র ধিক্কার জানিয়ে বলেছে, যারা কাজ করে না, তাদের হাতে অর্থ তুলে দেওয়ার সময় রাজ্যের ভাঁড়ারে টাকার অভাব হয় না।

কিন্তু জেলা বিচারকদের (Judge) বেতন বা পেনশন মেটাতে গেলেই তাদের আর্থিক সংকট দেখা দেয়। মন্তব্য বিচারপতি বি আর গাভাই (Justice BR Gavai) ও বিচারপতি অগাস্টিন জর্জ মাসির (Justice Augustine George Masir)।

.

আরও পড়ুন: ইসরোর নয়া চেয়ারম্যান পদে বিজ্ঞানী ভি নারায়ণন, ১৪ জানুয়ারি শপথ

বিচার বিভাগীয় অফিসারদের বেতন এবং অবসরকালীন পাওনা মেটানোর জন্য আর্থিক টানাটানির মধ্যেও সরকারকে বিষয়টি বিশেষভাবে বিবেচনা করতে হবে।

ভারত সরকারের অ্যাটর্নি জেনারেল আর বেঙ্কেটরামানির এমন বক্তব্যের পরিপ্রেক্ষিতে মন্তব্য সুপ্রিম কোর্টের।

কোন কাজ না পেলেও সরকার লোকের হাতে টাকা তুলে দিতে আগ্রহী। ভোট আসলেই লাডলি বহেনা বা অমুক ভান্ডার বা অন্য কোন নামে তোমরা টাকা বিলিয়ে দিচ্ছ। দিল্লিতে শোনা যাচ্ছে কেউ দুই হাজার টাকা দেবে তো অন্যজন বলছে আড়াই হাজার টাকা দেবে। মন্তব্য বিচারপতি গাভাইয়ের।

২০১৫ সালে অল ইন্ডিয়া জাজেস অ্যাসোসিয়েশনের মামলায় কটাক্ষ আদালতের। আগে আদালত বলেছিল, জেলা বিচারকদের পেনশনের হার অত্যন্ত কম। এমনকি তাঁরা পরবর্তীকালে পদোন্নতি পেয়ে হাইকোর্টে চলে গেলেও সেই সমস্যা থেকে যাচ্ছে।

ফ্রিবি বা আর্থিক উপহারের সংজ্ঞা নির্ধারণ করা অত্যন্ত কঠিন। এই ব্যাপারে নির্বাচন কমিশনের হাত-পা বাঁধা। কারণ বিষয়টি বিচারাধীন। মুখ্য নির্বাচন কমিশনার রাজীব কুমারের তরফে জানানো হয় শুনানিতে।

দেখুন অন্য খবর: