বাড়িতে বসেই জমা দিন পেনশেনের গুরুত্বপূর্ণ নথি, জেনে নিন পদ্ধতি

ওয়েব ডেস্ক: অবসর নেওয়ার পর পেনশেন (Pension) পান অনেকেই। আর এবার এইসব পেনশনভোগীদের জন্য বার্ষিক লাইফ সার্টিফিকেট (Life Certificate) বা জীবন প্রমাণপত্র (Jeevan Pramaan Patra) জমা দেওয়ার সময় শুরু হয়েছে। নির্ধারিত সময়ের মধ্যে এই সার্টিফিকেট জমা না দিলে বন্ধ হয়ে যেতে পারে পেনশন। আসলে লাইফ সার্টিফিকেট হল এমন একটি সরকারি শংসাপত্র যা পেনশনভোগী এখনও জীবিত আছেন তা প্রমাণ করে। প্রতি বছর এই নথি জমা দেওয়া বাধ্যতামূলক। এটি জমা পড়লে তবেই নিয়মিতভাবে পেনশনের টাকা জমা হয় উপভোক্তার অ্যাকাউন্টে।

এবার কোন ঝক্কি ছাড়াই জমা দেওয়া যাবে এই গুরুত্বপূর্ণ নথি। প্রবীণ নাগরিকদের জন্য এ এক বিরাট সুখবর। তাঁদের আর ব্যাঙ্কের দীর্ঘ লাইনে দাঁড়াতে হবে না। এর জন্য সরকার চালু করেছে ‘ডোরস্টেপ ব্যাঙ্কিং সার্ভিস’ (Doorstep Banking Service)। এর মাধ্যমে বাড়িতে বসেই জমা দেওয়া যাবে ডিজিটাল লাইফ সার্টিফিকেট। চলুন এই নথি জমা দেওয়ার পদ্ধতি সম্পর্কে বিস্তারে জেনে নেওয়া যাক।

আরও পড়ুন: বাংলায় শীঘ্রই শুরু হবে SIR প্রক্রিয়া! কী কী নথি লাগবে?

‘ডোরস্টেপ ব্যাঙ্কিং সার্ভিস’-এর জন্য কীভাবে আবেদন করবেন?

‘ডোরস্টেপ ব্যাঙ্কিং সার্ভিস’ সুবিধা দিচ্ছে ইন্ডিয়া পোস্ট পেমেন্টস ব্যাঙ্ক (IPPB) এবং PSB অ্যালায়েন্স। পোস্টম্যান বা ব্যাঙ্কের প্রতিনিধি সরাসরি আপনার বাড়িতে এসে আধার-ভিত্তিক যাচাইকরণের মাধ্যমে ডিজিটাল লাইফ সার্টিফিকেট তৈরি করে জমা করবেন। আপনি নিকটবর্তী পোস্ট অফিসে যোগাযোগ করে পরিষেবার জন্য আবেদন করতে পারেন। পাশাপাশি ‘Post Info’ মোবাইল অ্যাপ ব্যবহার করেও ডোরস্টেপ সার্ভিস বুক করা যায়।

সময়সীমা

৮০ বছর বা তার বেশি বয়সীদের জন্য: ১ অক্টোবর থেকে ৩০ নভেম্বর পর্যন্ত।

৬০ থেকে ৮০ বছর বয়সীদের জন্য: ১ নভেম্বর থেকে ৩০ নভেম্বর পর্যন্ত।

খরচ

IPPB পরিষেবা ফি: জিএসটি-সহ ৭০ টাকা।

PSB অ্যালায়েন্স: ৬০ বছরের বেশি নাগরিকদের জন্য সম্পূর্ণ বিনামূল্যে।

প্রয়োজনীয় নথি

আধার নম্বর

ব্যাঙ্ক বা পোস্ট অফিসের সঙ্গে লিঙ্ক থাকা মোবাইল নম্বর

PPO (Pension Payment Order) নম্বর

দেখুন আরও খবর: