পেনশনের জন্য চক্কর কাটার দিন শেষ! নয়া ঘোষণা কেন্দ্রের

ওয়েব ডেস্ক : অবসরের পর চক্কর কাটার দিন শেষ হতে চলেছে। অবসরের পর যাতে কর্মীরা পেনশন (Pension) সংক্রান্ত সমস্তরকম সুযোগ, সুবিধা পান তার জন্য নতুন নির্দেশিকা জারি করল কেন্দ্রীয় সরকার (Central Government)। পেনশনভোগীদের সব সমস্যা ও প্রশ্নের সমাধানের জন্য ‘পেনশন বন্ধু’ নামে নতুন আধিকারিক নিয়োগ করতে চলেছে কেন্দ্র। যার ফলে মসৃন হবে পেনশন সংক্রান্ত সমস্ত কাজ।

কেন্দ্রীয় সরকারের পেনশন (Pension) এবং পেনশনভোগী কল্যাণ বিভাগের তরফে একটি নির্দেশিকা জারি করা হয়েছে। সেখানে জানানো হয়েছে, অবসরের পর দিন থেকেই যাতে কর্মীরা সমস্ত বকেয়া পান এবং অবসরকালীন সমস্ত সুবিধা পান সেই বিষয়টি নিশ্চিত করতে হবে। অনেক সময় অভিযোগ উঠেছে, ভিজিল্যান্স ক্লিয়ারেন্সের অভাবের কারণে অনেক অবসরপ্রাপ্ত কর্মীরা সুবিধা পাচ্ছেন না। সেই সমস্যা মেটাতেই নয়া নির্দেশিকা দিল কেন্দ্র।

আরও খবর : অযোধ্যায় ‘দীপোৎসব’, ৫৬ ঘাটে জ্বলে উঠবে ২৮ লক্ষ প্রদীপ

নির্দেশিকায় আরও বলা হয়েছে, অবসরের পর প্রাপ্য টাকা নিয়ে সমস্যা মেটানোর জন্য উর্ধ্বতন আধিকারিককে দায়িত্ব দেওয়া হবে। তিনি ‘পেনশন বন্ধু’ নামে সবার কাছে পরিচিত হবেন। এই ‘পেনশন বন্ধু’ আধিকারিক অবসরপ্রাপ্ত কর্মীদের অবসরের আগেই তাঁদের পেনশন সংক্রান্ত সমস্ত কাজ সেরে রাখবেন।

অবসরের পর কর্মীদের পেনশন (Pension) পেতে মাসের পর মাস অপেক্ষা যাতে করতে না হয়, তার জন্য এমন পদক্ষেপ করবেন তাঁরা। আন্তঃমন্ত্রক সমন্বয়ের মাধ্যমে এই সব কাজ সম্পন্ন হবে বলে জানানো হয়েছে নির্দেশিকায়।

দেখুন অন্য খবর :

The post পেনশনের জন্য চক্কর কাটার দিন শেষ! নয়া ঘোষণা কেন্দ্রের first appeared on KolkataTV.

The post পেনশনের জন্য চক্কর কাটার দিন শেষ! নয়া ঘোষণা কেন্দ্রের appeared first on KolkataTV.