মধ্যশিক্ষা পর্ষদ অনুমোদিত এনটিপিসি’র বিদ্যালয়ের কর্মী পেনশন পাবে: হাইকোর্ট

কলকাতা: মধ্যশিক্ষা পর্ষদ (Board of Secondary Education) অনুমোদিত এনটিপিসি’র (NTPC) বিদ্যালয়ের কর্মী অবশ্যই পেনশন (pension) পাওয়ার যোগ্য। রায় দিল কলকাতা হাইকোর্ট (High Court)।

মধ্যশিক্ষা পর্ষদ অনুমোদিত এনটিপিসি’র বিদ্যালয় সরকারি অনুদান গ্রাহক না হলেও সেখানকার কর্মী পেনশন পাওয়ার যোগ্য বলে রায় বিচারপতি সৌগত ভট্টাচার্যের।

১৯৯৩ সালের ৭ এপ্রিল থেকে ২০০২ সালের ৪ জুলাই পর্যন্ত মালদহে অবস্থিত এনটিপিসি হাইস্কুলে সহকারি শিক্ষক ছিলেন মামলাকারী। পরবর্তীকালে তিনি বীরভূমের ডঃ সুধা কৃষ্ণ জুনিয়র হাইস্কুল ও পরে ওই জেলারই কেদারপুর বি এন হাইস্কুলে প্রধান শিক্ষক হন। অবসর ২০২৪ সালের ৩১ জানুয়ারি। কিন্তু রাজ্যের তরফে বলা হয়, যেহেতু ওই বিদ্যালয় ন্যাশনাল থার্মাল পাওয়ার কর্পোরেশন লিমিটেড-এর অর্থানুকূল্যে পরিচালিত হয়, তাই সেখানে থাকাকালীন সময়ের জন্য তিনি পেনশন বা অবসরকালীন আর্থিক সুবিধা পাবেন না।

আরও পড়ুন: কুয়াশায় আচ্ছন্ন তিলোত্তমা, উত্তুরে হাওয়ায় ফের থমকে শীত

২০২৪ সালের ২৯ জানুয়ারি পাঠানো সরকারের সেই বক্তব্যকে চ্যালেঞ্জ করে মামলা।

সরকারি বক্তব্য খারিজ করে আগামী ৮ সপ্তাহের মধ্যে মামলাকারীর পেনশন ও অবসরকালীন পাওনা হিসাব করে পেনশন পেমেন্ট অর্ডার জারি করার নির্দেশ।

সেই সঙ্গে অন্যান্য অবসরকালীন পাওনা চার সপ্তাহের মধ্যে মেটাতে নির্দেশ।

দেখুন অন্য খবর: